ด้วยความที่ชอบทาน popcorn ทั้งรสคาวหวาน ก็อยากหายี่ห้อใหม่ๆลองบ้าง ยี่ห้อนี้เห็นว่าหาซื้อยากหน่อย น้องลูกกวาดบอกมีที่วิลลา ละบังเอิญไปเจอตอนไปทานข้าวร้าน1000สุขฟาร์มตอนจะไปหัวหิน เดินเล่นอยู่ในร้านของฝาก เลยสอยมาทั้งสองรสเลย แต่เจ้ากรรมลืมดูวันหมดอายุ พึ่งมาดูมะกี้ จะหมดอายุเดือน5นี่แล้ว มิน่าไม่ค่อยกรอบเท่าไหร่


Tel. 080-4530999
FB NinePopcorn


### รายการที่ลอง ###


Almond Crunch (120฿) ข้าวโพดเคลือบคาราเมลผสมอัลมอนด์และเม็ดมะม่วงหิมพานต์ สีสันดูดี มะม่วงหิมพานต์อยู่ก้นซองพอประมาณ ละมีติดอยู่กับปอปคอร์นกระจายบ้าง แต่ไม่ค่อยกรอบเท่าไหร่นัก ออกหนืดนิดหน่อย คาราเมลเคลือบไม่หนามาก รสชาติพอทานได้เสียตรงที่มันน่าจะผลิตนานละ เลยออกนิ่มไปหน่อย


Cherry Berry (120฿) ข้าวโพดเคลือบสตรอว์เบอรี่อบแห้งและเม็ดมะม่วงหิมพานต์ ตัวสตรอว์เบอรี่อบแห้งกรอบและเปรี้ยวมากก จี้ดเลย แต่ตัวที่เคลือบก็ไม่หนามาก และข้าวโพดไม่กรอบนิ่มไปหน่อย เหมือนมันนานแล้วเช่นกันค่ะ 


*** ถ้าทานกรอบๆผลิตใหม่ๆคงรสชาติดีกว่านี้ แต่ส่วนตัวยังเฉยๆค่ะ เพราะที่เคลือบมันไม่เข้มข้นและหนาเท่าไหร่ ใครไม่ชอบหวานหรือเคลือบบางๆอาจจะชอบก็ได้ค่ะ ***
